- بای بک، بیر میللتین سسی - http://www.baybak.com -
سورگونده گونئی آذربایجانین میللی مجلیسینین یارانماسی و اونون دئموکراتیک قورولوشونا مانعه تؤرهدنلر – بولوت
باي بک آذربايجان | 12 months اؤنجه یاییلمیشدیر | اُدگؤن, ۱۲-ي زومار آی , ۱۱۰۱۴, چولا ۱۷:۱۶ [آ.خ] | یازی
آگوست آیینین ۱۶-سی گوناز ت.و دا یایینلانان جانلی وئریلیشده، سورگونده پارلمانین یارانماسیلا باغلی معین پروبلملره ایشاره اولموشدور و آردینجا بعضی سیاسی فعاللاریمیزدا اؤز فیکیرلرینی یازیلی شکیلده آچیقلامیشلار.
گونئی آذربایجانین میللی حرکاتینین ۲۰ ایللیک اوغورسوز تجروبهسی بو سویداشلاریمیزین نیگرانچیلیغینی آرتیریب و نهایت سورگوندکی پارلمانده، داک و سایر تشکیلاتلار کیمی گولونج وضعیتینه دوشمهسین دیهرک، میللی فعاللارین اعتیراضلارینا سبب اولموشدور.
بو تاریخه قدر، چوخلو گونئی آذربایجانین سیاسی قوروم آدلاری، آردینجا بعضی نالاییق شخصلر طرفیندن ایستفاده اولوناراق، اونلارین هم سیاسی معناسی سوال آلتینا آپاریلمیشدیر و هم ده بو تشکیلاتلاری نئچه نفر شخصیت وسیقهسی (صنعت) کیمی قبز ائلمیشدیر!
تشکیلات آدلارینی شخصیت وسیقهسینه چئویرن جنابلار میللتیمیزین سیاسی تالئیینی لاقئید قالاراق، اؤز شخصی ماراقلارینا قوللوق ائتمیشلر.
تأسفلار اولسون کی، بیزلر ده آز تجروبه نتیجهسینده، اؤز سهو سئچیم و اعتیمادیمیز ایله، سیاست مئیدانیندا بو نالاییق و سوادسیز صدرلرین پوست قازانماسینا زمین یاراتمیشدیق! نهایت بو نالاییق جنابلار اوزدن گئتمهدن، میللی حرکتیمیزین اؤنملی انگللری اولاراق، میللی اعتیماد و بیرلیگیمیزه بؤیوک ضربهلر وورموشلار .
بو سهو نتیجهنین عکسینده، چوخلو وطنسئور و صادق اینسانلاریمیز میللی حرکاتدان اوزاق دورموشلار.
هر بیر منتیقه دایانان شخص اؤز سیاسی فعالیتیندن درس آلمالیدیر و پاپاغینی قاضی کیمی اورتایا قویمالیدیرکی، آیا من کئچن ایللرده ایسرار ایله صدر اولدوغوم زامان، هانسی موسبت سیاسی حرکاتی دوزگون ایداره ائلیگیب، سیاست مئیدانیندا اوغورلار میللتیمه گازانمیشام و اونون اساسیندا رهبرلیک ایداسیندان ال چکمیرم؟!
صدر و رهبری سئچللر نه اینکی، بیر نئجه نفرین اویونبازلیغیلا سئچیلر!
بئلکه آرتیق واختی گلیب چاتمیشدیر کی، بیز دئموکتراتیک پرینسیبلره دایاناراق، سئچیمین نه اولدوغونو پراکتیکادا دا پیاده ائدک و تشکیلاتلاریمیزدا لاییق ، صادق و بیلگیلی اینسانلاریمیزی صدرلر وظیفهسینه یئرلشدیرک!
تاریخین بو حساس دؤوروندکی، دونیا و بؤلگهمیز سیاسی،اجتماعی و ایقتیصادی بحران و هابئله رادیکال دئییشیکلر ایله قارشی قارشییادیر، بو تهلوکهلی شرایط بیز آذربایجانلیلاری مجبور ائدیر کی ،میللتیمیزین تالئیینی علمی و رئالیست شکیلده آراشدیراق. میللی حرکاتیمیزین پروسئسسینده سورگونده پارلمانین یارانمسیدا اؤنم داشیییر و هر بیر سیاست ایله مشغول اولان گونئی آذربایجانلی گوجونو بو یولدا سفربر ائتمهلیدیر! خاریجده یاشایان بوتون گونئی آذربایجانین میللی-سیسی فعاللاری پارلمانین دئموکراتیک شکیلده بیر آرایا گلمهسینه ایمکان یارادمالیدیلار.
کئچمیش سهولریمیزدن درس آلاراق، میللی بیرلیگیمیزی گؤز ببیی کیمی قورویوب، دیالوق و منتیق ایله سورگونده پارلمانین موختلیف تشکیلاتلارین ایشتیراکینا زمین یارادیب و صمیمی سیاسی آتموسفئرده، خالقیمیزین اساسی پرابلئملرینین چیخیش یوللارینی بیرلیکده آختارمالیییق.
بولوت
۲۱ آگوست ۲۰۱۴
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab prs_Arab